text: نئیدہلی04 جولائی ۔مرکزی وزیر برائے صنعت وکامرس جناب پیوش گوئل نے لوک سبھا میں ایک سوال کے تحریری جواب میں بتایا کہ ای - کامرس کی کراس کٹنگ نوعیت کے پیش نظر مختلف شعبوںمیں ای  کامرس کی سرگرمیوں کی ضابطہ بندی کے لئے مختلف قوانین اور ضابطے وضع کئے گئے ہیں ، جن میں انکم ٹیکس ایکٹ 1961 ، کنزیومر پروٹیکشن ایکٹ 1986 ، انفارمیشن ٹکنالوجی ایکٹ 2000، فارن ایکسچنج مینجمنٹ ایکٹ 2000 ، پیمنٹ اینڈ سیٹلمنٹ سسٹمز ایکٹ 2007، کمپنیز ایکٹ 2013 اور گڈس اینڈ سروسز ٹیکس سے متعلق قوانین شامل ہیں۔